توقيت صيفى

مع ان اغلب الناس مش بتستعمله، التوقيت الصيفى موجود اكتر فى المناطق اللى خطوط عرضها عاليه.

التوقيت الصيفى ( daylight saving time;  heure d’été) هو تغيير التوقيت الرسمى فى بلد او محافظة مرتين فى السنة ولمدة كذا اشهر من كل سنة. بيتم اعادة ضبت الساعات الرسمية فى بداية الربيع. وبتتقدم عقارب الساعة ستين دقيقة. والرجوع للتوقيت العادي، يعنى التوقيت الشتوي, بيحصل فى فصل الخريف. الهدف من زيادة ساعة للتوقيت الرسمى هو تبكير أوقات الشغل والفعاليات العامة التانية، عشان يكون وقت النهار اكتر واللى بتزيد من بداية الربية لذروة فصل الصيف. وبتقل من المعاد ده لحد ذروة الشتا.
حط تكست مش معمول‍له فورمات هنا
بتزيد ساعات النهار فى الصيف والربيع وبتقل فى الشتا علشان ميل محور دوران الارض بنسبة 23.4 درجة مقارنة بمستوى مساره حوالين الشمس. وبيكبر الفرق بين طول النَّهار فى الصيف وطوله فى الشتا تدريجى، بحيث انه بيتلاحظ زيادة ساعات النهار فى البلاد الاستوائية بشكل بسيط فمبتكونش محتاجة التوقيت الصيفي، لاكن بتزيد فايدته كل ما تبعد عن خط الاستوا.

كان الامريكى بنجامين فرانكلين اول واحد يقترح فكرة التوقيت الصيفى فى سنة 1784. بس الفكرة مكانتش مهمة لحاد اوائل القرن العشرين, فاقترحها تانى البريطانى وليام ويلت اللى عمل مجهود كبير فى نشرها. وانتهى جهده لما ناقش الفكرة البرلمان البريطانى سنة 1909 ورفضه. اتحقَّقت فكرة التوقيت الصيفى لأول مرة فى الحرب العالمية الأولى، علشان الظروف اجبرت الدول اللى بتحارب انه يكون فى طرق جديدة علشان يحافظوا على الطاقة. فكانت المانيا اول بلدى أعلنت التوقيت الصيفي، وبعدها بريطانيا بعد فترة قصيرة.

تصنيف:جغرافيا